description: Президентския вот може да отвори повече България към Москва и да засили участието на ДПС във властта

title: Накъде след изборите

maintext:
Президентските избори са събитие, от което може да има големи и дългосрочни последствия далеч извън иначе неизбежната смяна на държавния глава.
Те могат да доведат до по-различна външнополитическа ориентация на България, като я върнат отново по-близо до орбитата на Кремъл. Резултатите от вота могат да предизвикат оставка на правителството и предсрочни избори за парламент. Дори и това да не се случи, натрупаното политическо напрежение в управляващата коалиция може да промени разпределението на силите в нея. Сигурен ефект от тези избори е, че ДПС се позиционира като носител на "златната акция" при избора на следващия държавен глава, а това означава, че и позициите на движението в това управление ще се засилят, с всички последствия за данъкоплатците. Тези избори освен това могат да станат повод за прегрупиране на десницата чрез друга формула за Реформаторския блок или създаване на изцяло нова партия. А ако участието в провеждания паралелно референдум за избирателната система е такова, че резултатите му ще трябва да бъдат зачетени, промяната на статуквото за дълго време може да се окаже химера.
Днес всичко е друго. За първите трима кандидати има съмнения, че могат да изравнят Русия и членството ни в евро-атлантическите структури на геополитическата везна и дори да я наклонят към Москва (в голяма степен това се отнася за левия Радев и Каракачанов и в доста по-малка за Цецка Цачева). Моментът съвпадна и с яростно изригване на руските имперски амбиции и небивала след падането на Берлинската стена конфронтация на Кремъл със Запада. Кризата в тези отношения е само един от сериозните международни проблеми, с които ще е ангажиран бъдещият държавен глава. Трусовете в ЕС след Brexit, войната в Сирия и управлението на бежанския поток са само по-едрите детайли в сложната картина на света около нас. В България положението също не изглежда спокойно. За разлика от 2011 г. днес ГЕРБ се движи по низходяща спирала, което увеличава политическото напрежение и дава много различна енергия на президентските избори.
#1 Ще завие ли България към Москва?
Правомощията на президента далеч не са достатъчно, за да се постигне подобна цел. Дори следващият държавен глава да бъде прикрит васал на Кремъл, той може да бъде изолиран от независимо, проевропейско правителство. В последните две години от последния си мандат Георги Първанов например беше напълно блокиран от ГЕРБ.
При евентуална победа на Цецка Цачева рискът от завой към Москва е по-малък в сравнение с основните й конкуренти. Ако съдим по предизборните й изяви обаче, тя със сигурност е споделяла вижданията на сегашния президент, който смята, че сегашните действия на Русия са една от най-големите заплахи за българската национална сигурност. Цачева, изглежда, ще следва по-умерените, но и не много ясни позиции на Бойко Борисов. Сегашният премиер предпочита да е в добри отношения с Москва и рисковете при избор на Цачева ще са големи, ако се засили влиянието на проруските сили върху управлението на Борисов.
#2 Ще има ли ново правителство
Засега последните социологически проучвания (броят на "Капитал" е приключен редакционно в сряда вечерта) дават преднина на Цецка Цачева. Тя обаче е толкова малка, че в неделя са възможни дори изненади. Така изказването на премиера, което изглеждаше като опит да се мобилизира апаратът на ГЕРБ и зависимите от властта държавни служители, може да се окаже и самосбъднало се пророчество.
Предсрочните избори обаче са крайният вариант за промени в управлението. Източници, близки до ГЕРБ, твърдят, че се обмислят размествания в кабинета и формата на управляващата коалиция, дори и ако Цецка Цачева спечели на първия тур. Повод за тях могат да станат евентуално добро представяне на обединените националисти или слабо представяне на кандидата на реформаторите. Идеята е резултатите от изборите да се използват за преформатиране на коалицията в посока ограничаване на негативите, произтичащи от разделянето на Реформаторския блок на управляващи и опозиция. При този сценарий Патриотичният фронт би получил явно участие с министерски постове, а надеждата е с това разместване коалицията да стане по-ефективна и да се изпусне някакво напрежение.
#3 Златната акция на Доган
След всеки избори броят на хората, които гласуват за ГЕРБ намалява - постепенно, но стабилно. Сега партията на Борисов е в ситуация, в която може (евентуално) да спечели първия тур, но за втория няма много възможности да разшири подкрепата си от първия, т.е. извън сигурния си електорат. Другите партии от коалицията - Реформаторите и Патриотичният фронт, освен че нямат контрола на ДПС над гласоподавателите си, дори те да подкрепят Цецка Цачева на балотажа, това може да не донесе нужните й проценти. Иначе казано, на Борисов му трябват поне 200 хил. гласа, за да
Така че предлагане има, а очевидно има и търсене. Преди две седмици Бойко Борисов каза откровено, "ако аз бях на тяхно място [на ДПС], щях да подсиля тези, през които ще имам излаз към властта след това". След тези откровени анонси въпросът не е дали има разговори, а как вървят те, какво ще поиска Доган (респективно Пеевски) и какво е склонен да даде Борисов.
Досега опити да се ограничи влиянието на ДПС във властта правеше единствено Реформаторският блок - повече в началото на мандата и почти невидимо сега. Но резултатите от президентските избори могат да предизвикат промяна и сред десните партии.
В сложната схема от отношения на Реформаторския блок има едно сигурно - че скоро там предстои промяна. След президентските избори изтича споразумението за явяване на партиите от блока в този формат на четири последователни вота. Сега, според тази договорка ще трябва да има форум, за да решат как да изглежда РБ оттук нататък.
Първата група е повече от категорична, че след президентските избори, ако РБ не се консолидира и превърне в една партия, ще започне създаването на нова дясна формация, която да изпълни тази роля.
Отговорът на този въпрос е сравнително лесен. По всичко изглежда, че президентските избори ще внесат нова доза несигурност и непредвидимост в политиката и държавата. От тях не може да се очаква нова енергия за реформи и ефективно управление, дори напротив. Застъпването на предизборни кампании и непрекъснато политическо напрежение гарантират по-скоро застой.
Напрежението преди избори винаги е голямо и в ескалацията на кампанията те често биват определяни като "исторически". Обикновено това е вярно най-много за спечелилите и загубилите политици. Този път обаче е по-различно.Преди пет години изглеждаше по-лесно и ясно. Всеки от тримата водещи кандидат-президенти тогава изглеждаше като по-добър вариант след десетте години на Георги Първанов. Росен Плевнелиев - с бекграунда си на човек от бизнеса и задвижил строежа на магистралите, обещаваше ефективна и честна политика. Ивайло Калфин предлагаше по-европейско лице на застойната българска левица. Меглена Кунева, която сравнително скоро беше приключила мандата си като еврокомисар, също предполагаше свеж полъх на "Дондуков" 1. Тогава ЕС и НАТО бяха сигурна формула за бъдещето на България, а светът беше доста по-мирен. През 2011 ГЕРБ беше във възход и надеждите, че Борисов ще промени страната с енергични реформи бяха все още живи.Какво точно ще се случи, разбира се, зависи от резултатите тази неделя и на балотажа през следващата, но възможните сценарии могат да се предвидят и отсега.Краткият отговор е "зависи". Подобно развитие е по-вероятно при победа на кандидата на левицата Румен Радев. Дори и той да влезе на "Дондуков" 1 обаче, това не е задължително да се случи или поне не веднага. Истината е, че за генерала от запаса в момента се знае изключително малко. Единственият безспорен факт за него е, че може да управлява самолети, но тази квалификация дава малка представа за политическите му позиции и е много трудно да се прогнозира поведението му като президент. В крайна сметка той е на публичната сцена едва от няколко месеца и това създава много несигурност. В изказванията си до момента той изрично подчертава, че е за членството на България в ЕС и НАТО, но винаги поставя и условия за него. "България е член на НАТО и ЕС, моята амбиция е да не приключваме това членство с демонстрация на лоялност и послушна и пасивна политика", е един от последните му коментари. Руският интерес към България обаче в момента не е тя да излиза от двата съюза - Кремъл няма алтернатива, която да предложи в замяна. За Москва би било важна победа да има близка държава в тях, което ще й даде лост за влияние върху важни решения.Силните моменти на българските президенти са, когато управляват заедно с партията, която ги е издигнала. През последната година и половина Росен Плевнелиев игра (и продължава да играе) изключително силна роля във външната политика на България. Това беше невъзможно по времето на Орешарски.За истинска промяна във външната политика ще е нужна и промяна в изпълнителната власт. А президентските избори могат и да я предизивикат.Най-директният сценарий това да се случи е ясен - Бойко Борисов категорично заяви, че ако Цецка Цачева не е първа на първия тур тази неделя, правителството ще подаде оставка. Различни източници, близки до него, твърдят, че решението му е наистина твърдо.Като калкулирана вероятност да се стигне до предсрочни избори може да се приеме и проектът на държавния бюджет за следващата година. Той изглежда напълно като предизборен - с оставени възможности за много големи разходи с решение на изпълнителната власт. Това би позволило на премиера в ключови моменти да обяви, че увеличава или пенсиите примерно, или парите за учители, полицаи, военни...В името на оставането на ГЕРБ на власт след президентските избори обаче може да се стигне и до много по-важна промяна - да се увеличи ролята на ДПС в управлението.Разпределението на подкрепата за различните партии в момента поставя ДПС в любимата роля на Доган - сигурните гласове за движението да са решаващи за това кой ще бъде следващият президент.е осигурена победата му.Тук на сцената излиза ДПС. Че то ще участва в подобна игра, стана ясно още с официалната номинация на Пламен Орешарски. Единственият смисъл от включването му е да има много ясна оферта за броя гласове, които движението предлага - все пак, ако можеш да накараш толкова много хора да гласуват точно за него, можеш да ги накараш за всеки.ДПС и сега вероятно получават парчета от масата на властта. Движението подкрепяше ГЕРБ в ключови моменти, когато в парламента не достигаха гласове. След президентските избори обаче цената им може да стане по-голяма и това е притеснително, тъй като обикновено я плащаме всички ние.Има два възможни варианта. Единият е да се върви към превръщане на Реформаторския блок от халтава коалиция между често противоречиви интереси в партия с единна структура. Това е целта на една част от РБ в момента, представлявана от Радан Кънев, и други десни политици, включително извън лок . Има и част от РБ (най-вече свързвана с партията на Меглена Кунева), която е против повече сближаване между партиите и предпочита сегашния вариант.Цената на това политическо прегрупиране освен непосредствените щети около него може да се измери и с друго - с пропуснатото време и ползи.Добрата новина в това е, че през последните години икономиката вече е доста отделена от държавата. Ако не се случват големи катаклизми (тип "Орешарски" или по-лошо), няма сериозни основания за притеснения. Има държави, в които управляват дори много по-непредвидими и опасни политици (например Унгария или дори Турция), а икономиката им върви стабилно нагоре. България изглежда, че попада в подобна група и дори президентските избори да се спечелят от непредвидим кандидат, няма да има краткосрочни негативни ефекти. Вторичните трусове от смяната на властта обаче могат след време да ни донесат политически жертви и разрушения, от които да понесем сериозни щети - безсмислени, но много скъпи енергийни проекти и затъване в безвремието между Европа и Азия.


description: Ивиците се отдават за 20-годишен период, но трябва да са с фиксирани цени на услугите

title: Министерството на туризма ще търси концесионери на 8 плажа

maintext:
© НАДЕЖДА ЧИПЕВА
Министерството на туризма ще търси дългосрочни концесионери на осем плажа по Южното Черноморие, реши правителството на заседанието си в сряда. Става въпрос за стопанисване на ивиците за 20 години, като за първи път ще влязат и новите правила за оценка на подадените оферти, включващи и цените на услугите в платените зони.Процедури за избор на концесионер ще бъдат обявени за ивиците "Дюни-юг", "Бургас-север", "Обзор-юг", "Поморие-централен", "Свети Влас-изток", "Нов плаж-Свети Влас", както и за плажовете до къмпингите "Оазис" и "Нестинарка" в района на Лозенец и Царево. Двадесетгодишният срок за концесиите според решението е обоснован "от гледна точка на срока за откупуване на инвестициите и визията за дългосрочно развитие на морския плаж". Конкурсът предстои да се организира от ресорното министерство на туризма, като той ще бъде проведен от комисия, назначена от министър-председателя, става ясно още от съобщението.При настоящите процедури за концесии за първи път ще влезе нова методика за оценка на предложенията, която включва и предлаганите цени в платената зона. Цената остава с най-голяма тежест в крайната оценка (50%), но вторият по важност критерий вече е предлагането на плажни услуги. Става въпрос за приетото през лятото правило, че ще се търсят най-ниските предложени цени за един чадър и един шезлонг в платената зона на плажа, което ще има 40% тежест в оценяването. От Министерството на туризма съобщиха в сряда, че тези цени няма да бъдат променяни за целия срок на концесията от 20 години. С 10% тежест в оценката ще имат и предложения за подобряване на пешеходния достъп до крайбрежната ивица, става ясно от съобщението на правителствената пресслужба.

fasttext_language: bg


description: Компанията удвоява загубата си към края на септември, но разчита на няколко големи нови договора

title: Приходите на "Енергоремонт холдинг" спадат с 31%

maintext:
Холдингът и дъщерните му дружества се занимават основно с рехабилитация, ремонти, модернизация и реконструкция на енергийни съоръжения
© Енергоремонт холдинг [Енергоремонт холдинг]
Приходите на "Енергоремонт холдинг" за първите девет месеца на годината са се понижили с малко над 31%. Макар че дружеството намалява разходите си с около 10 млн. лв. спрямо същия период на 2015 г., загубата му нараства двойно. Това показва консолидираният отчет на дружеството, който беше публикуван на сайта на борсата (виж таблицата).Търговските вземания на компанията нарастват с близо 5 млн. лв. към края на септември, но всички те са краткосрочни, се посочва в отчета. В същото време задълженията на дружеството се увеличават леко – от 22 млн. лв. преди година до 23.8 млн. лв. сега, като основната част от тях са по кредити към Инвестбанк и Уникредит Булбанк.Причините за спадащите резултати не стават ясни от отчета, от компанията също не коментираха до редакционното приключване на броя. При всички положения обаче понижението се дължи и на проблемите в енергийния сектор, тъй като дружеството се занимава основно с рехабилитация, ремонти, модернизация и реконструкция на енергийни съоръжения. Холдингът и дъщерните му предприятия предлагат също производство на оборудване и инженерингови услуги.Негативно на финансовото състояние на холдинга преди няколко години се отрази проблемният договор за изграждане на сероочистващи инсталации в ТЕЦ "Марица-изток 2", където дружеството понесе загуби заради спора между основния изпълнител Indreco-Insigma и френската Alstom, която също участва в процедурата, за това кой държи правата върху технологията. Така за последните две пълни финансови години компанията отчете загуби от около 3.5 млн. лв.Макар че резултатите не са видими за момента, според официалните съобщения на "Енергоремонт холдинг" в момента компанията разширява дейността си. Наскоро дружеството откри офис в Русия и спечели няколко по-големи проекта. Единият е за възстановяване, ремонт и модернизация на три тягови подстанции по жп линията Пловдив – Бургас, който се финансира по оперативна програма "Транспорт". Стойността на договора е малко над 21 млн. лв., а строителните дейности трябва да приключат през април 2017 г. Холдингът спечели и договор за 6 млн. лв. за реконструкция на подстанция "Карнобат", където възложител е Електроенергийният системен оператор. Проектът трябва да бъде завършен през 2017 г.Един от основните акционери в холдинга е "Миления 77" (33.03%), в която участие имат бившият директор на АЕЦ "Козлодуй" и депутат от БСП Йордан Костадинов, бившият енергиен министър в правителството на НДСВ Милко Ковачев, дружеството "Стеком 7" на Владимир Христов и Стилиян Христов, както и синът на Богомил Манчев – Петър Манчев, с по-малък дял. Други по-големи акционери в холдинга са "Българска енергетика" (32.09%) на Николай Златев и Николай Райчев, "Нови енергийни и индустриални технологии" (21.59%) и "Геоприбор" (10.80%) с основен акционер Теодор Осиковски."Енергоремонт холдинг" има десетина дъщерни дружества, които работят в различни части на страната, както и клонове в Сърбия, Косово и Абу Даби. Общо в компанията към края на септември работят 931 души.


description: Сегашният парламент едва ли ще успее да състави ново правителство

title: Все по-близо до служебния кабинет

maintext:
По време на първата среща президентът Росен Плевнелиев и новоизбраният държавен глава Румен Радев се договориха да консултират по между си състава на служебния кабинет
© Юлия Лазарова
- Сегашният парламент няма да успее да състави правителство и Росен Плевнелиев ще трябва да назначи служебен кабинет.
- Това най-вероятно ще се случи през втората седмица на декември.
- Изборите ще бъдат насрочени от новоизбрания президент и ще се случат най-рано в края на март 2017.
Подобна изглежда нагласата и в най-голямата опозиционна формация - БСП. На "Позитано" 20 са наясно, че вероятността вотът за Румен Радев от президентските избори да се прелее автоматично към партията при предсрочните парламентарни избори е минимална, но въпреки това лидерът на БСП Корнелия Нинова заяви, че социалистите няма да участват в правителство в рамките на този парламент, нито ще предлагат министри в служебен кабинет. Лидерът на БСП, подобно на Борисов, също каза, че ще върне мандата за съставяне на нов кабинет.
С тази дилема са наясно и в Патриотичния фронт, които засега единствени дадоха заявка, че, ако президентът Плевнелиев избере тяхната коалиция за трети мандатоносител, те биха опитали да сформират кабинет. В средите на патриотите обсъждат различни варианти, които да предложат, за да бъде излъчено правителство - като се започне от идеята част от министрите на ГЕРБ да запазят постовете, а останалите да бъдат предложени от БСП, и се стигне до излъчени от двете основни партии експерти в програмно правителство. Националистите смятат да обвържат съставянето на евентуалния нов кабинет с необходимостта да има работещо правителство, което да подготви предстоящото председателство на страната ни на ЕС през 2018 г. От ПФ обаче признават, че разговори с ръководствата на БСП и ГЕРБ досега не са имали.
В тази ситуация, при която никоя от основните партии в парламента не иска властта, а тези, които я желаят, нямат ресурса да съставят правителство, единственият възможен изход е сформиране на служебен кабинет от президента Росен Плевнелиев. За разлика от предишните два пъти обаче, когато на държавния глава му се налагаше да излъчи правителство, ситуацията сега е по-сложна. Първото служебно правителство на Плевнелиев работи до голяма степен с наследената от ГЕРБ администрация от заместник-министри надолу. Сега Бойко Борисов даде заявка, че заедно с министрите може да си тръгнат и техните заместници, както и областните управители. Това означава, че от президентската администрация трябва да намерят и убедят много повече хора да се включат в преходната власт. Ситуацията се усложнява и от наличието на действащ парламент по време на предизборна кампания, който със сигурност ще тормози изпълнителната власт.
Кога какво
28 ноември - 4 декември
Президентът Росен Плевнелиев провежда Консултативен съвет за национална сигурност, на който с партиите от сегашния парламент ще се обсъди какво точно следва до изборите.
Започва връчването на мандатите за съставяне на правителство на първите две по големина партии в парламента и една трета по избор на президента. ГЕРБ и БСП вече заявиха, че ще върнат мандатите, въпросът е на кого Плевнелиев ще връчи третия мандат.
5 - 11 декември
Ако нито една партия не реши да се възползва от проучвателния мандат, Росен Плевнелиев ще трябва да обяви състава на служебно правителство.
22 януари
Румен Радев се заклева като президент пред сегашното Народно събрание. Вероятно веднага след това ще го разпусне и ще насрочи нови избори.
Евентуални промени в служебния кабинет.
Края на март, началото на април 2017
Парламентарни избори.
Април 2017
Конституиране на новия парламент и започване на преговори за съставяне на управленска коалиция.
През втората седмица на декември властта в България вероятно ще премине в ръцете на служебно правителство, съставено от сегашния президент Росен Плевнелиев. Това изглежда най-вероятният краткосрочен сценарий за развитие на нестабилната политическа ситуация. Дали то ще остане да работи в същия състав и след 22 януари, когато новият държавен глава ще встъпи в длъжност, все още не се знае. Хоризонтът, с който в момента работят политиците, е изключително къс - участват много играчи с трудно предвидими позиции и планирането с няколко хода напред е почти невъзможна задача.Теоретичните опции за съставяне на мнозинство в рамките на сегашния парламент са невъзможни и ако някоя партия все пак реши да използва проучвателния мандат на президента, това ще бъде само като елемент от предизборната кампания."Няма място за драматизация. Изходите са два – или ще бъде съставен кабинет в рамките на настоящия парламент, или очакваме назначаване на служебно правителство и предсрочни парламентарни избори." Така новоизбраният президент Румен Радев описа ситуацията по време на официалната церемония по връчването на удостоверението за избора му от Централната избирателна комисия.Първият вариант със сформирането на ново правителство в рамките на този парламент, посочен от Радев, изглежда много малко вероятен. Първо, защото за да се случи това, трябва най-голямата парламентарна формация ГЕРБ да е склонна, ако не да участва пряко със свои представители в такова правителство, то поне да гарантира, че би го подкрепяла в парламента. Другата възможност е опозицията в лицето главно на БСП и ДПС да застанат зад такъв кабинет, независимо дали той ще се нарича експертен, програмен или правителство на "националното съгласие". Нито все още управляващите от ГЕРБ обаче, нито опозицията дават индикации, че са склонни на такава стъпка.В ГЕРБ разчитат на предсрочни парламентарни избори в края на март или началото на април и вариантът кабинет, излъчен от сегашния парламент с хоризонт, по-дълъг от този, очевидно не ги устройва.Но дори и хипотетично социалистите да се съгласят да застанат неофициално зад такова правителство, конструирането му и подкрепата след това в парламента изглежда сложна задача. БСП и ДПС имат общо 78 депутати и заедно с АБВ, ПФ, "Атака" и гравитиращите около националистите петима депутати от Народен съюз могат да разчитат на 112 народни представители. Дори ако се предположи, че към тях биха могли да се присъединят част от независимите или представителите на други формации в парламента, които нямат интерес от предсрочни избори заради заплахата да не попаднат в следващия парламент, подобна конструкция, освен че ще бъде на ръба на мнозинството, много трудно може да управлява държавата.Още повече че от ДПС също се обявиха за предсрочен вот с тази разлика, че настояват служебното правителство да се прави от новия президент Румен Радев. Лоялните на ГЕРБ реформатори пък обвързват евентуалното си участие в нов кабинет само с формацията на Борисов.За да се стигне дотам, има два ключови момента. Единият е президентът Росен Плевнелиев да даде мандата за съставяне на правителство на патриотите. А вторият е лидерът на ГЕРБ Бойко Борисов да даде картбланш на депутатите си да подкрепят такъв кабинет. Но от начина, по който премиерът в оставка подхожда към политическата криза, едва ли може да се очаква позицията му за неучастие в друг кабинет, различен от този на ГЕРБ и начело с него като премиер, да бъде променена. С ефекта на политическо самоубийство пък би бил ходът кабинет с мандата на Патриотичния фронт да бъде подкрепен от ДПС. По тези причини от ръководството на ГЕРБ подозират, че заявката на националистите да получат мандат за съставяне на ново правителство е по-скоро PR ход, чиято цел е чрез опита за съставяне на правителство националистите отново да лансират популистките си приоритети като увеличаване на пенсиите, ограничаването на емиграцията и битовата престъпност и след това да обвинят останалите формации, че не се държат национално отговорно.След срещата на патриотите с президента Плевнелиев в сряда се разбра, че готовността на фронта да състави правителство ще бъде обсъдена на КСНС при държавния глава следващия вторник, но Валери Симеонов и Красимир Каракачанов не получиха гаранции от държавния глава, че ще получат мандат за съставяне на кабинет.При второто служебно правителство, което Росен Плевнелиев назначи, ситуацията също беше по-различна от сега, защото съставът му вероятно беше съгласуван с представители на коалицията, която пое властта след изборите. От неговите министри във втория кабинет "Борисов" останаха трима - Даниел Митов, Христо Иванов и Николина Ангелкова, а един заместник-министър - Теменужка Петкова, беше избрана за министър на енергетиката.Заявка за подобна приемственост Росен Плевнелиев направи и сега, когато каза, че ще консултира състава на евентуален служебен кабинет с избрания президент Румен Радев. Дали обаче това ще се случи и как точно все още не може да се каже, защото поне формално процедурата по избор на бъдещото правителство не е започнала. Въпросът е важен, защото има теоретичен сценарий, в който служебният кабинет може да управлява държавата и по-дълго време, ако преговорите за съставяне на коалиция в следващия парламент се проточат или пък се провалят и се тръгне към нови избори.


description: Прокуратурата проверява представляващия ВСС Димитър Узунов за склоняване към лъжесвидетелстване

title: Има нещо гнило в Раднево

maintext:
© АНЕЛИЯ НИКОЛОВА
Димитър Узунов е известен сред колегите си като човека на премиера Бойко Борисов. Той влиза в кадровия орган на съдебната власт от парламентарната квота, като е номиниран от Яне Янев, който днес е съветник на Борисов.
Член на ВСС разказа пред "Капитал", че зад целия сюжет с радневския съд всъщност стоят опитите на лобитата около мнозинството на ВСС да подчини старозагорския съдебен окръг.
Съдебен Twin Peaks
"Районен съд - Раднево, е малък съд, но има стратегическо място от гледна точка на икономика, политика, тъй като в гр. Раднево седалище имат "Мини "Марица-изток" ЕАД, най-голямата ТЕЦ в страната, както и най-голямата психиатрична болница. Това обуславя необходимостта и значимостта й на съдебна институция в региона. РС - Раднево, за съжаление в момента е известен с това, че двама от общо четиримата му магистрати са отстранени от длъжност заради повдигнати срещу тях обвинения за тежки умишлени престъпления по НК."
С тези думи един от кандидатите за председател на Районния съд в Раднево се обръща към членовете на ВСС в началото на 2015 г. Няколко месеца по-рано след интервенция на ВСС, прокуратурата и ДАНС този уж незначителен съд е тотално преобразен - двама от четиримата съдии са задържани и обвинени. Бившият председател на съда Евелин Драганов е обвинен в това, че е заплашил с убийство деловодителка, а съдия Люба Петрова - в лъжесвидетелстване по гражданско дело, лихварство и длъжностно престъпление.
Евелин Драганов беше уволнен от ВСС, когато стана ясно, че е написал писмо до бившия министър на вътрешните работи Цветан Цветанов, в което изразил своята безрезервна подкрепа. Пред членове на съвета Узунов е споделил, че има писмото "лично от Цветанов", а след това, че го е дал на близък до депутата Делян Пеевски сайт.
Процесът срещу Евелин Драганов започва през април тази годна, една година след като е внесено в съда, тъй като първият съдия по него го прекратява два пъти, но горната инстанция отменя актовете му.
Именно по този процес съдия Люба Петрова дава показания, с които уличава Димитър Узунов в лъжесвидетелстване. "Бях убедена да свидетелствам по този начин, защото срещу мен също има образувано наказателно дело и конкретно бях убедена от висши магистрати, специално от г-н Димитър Узунов, че трябва да свидетелствам по този начин, за да може в замяна да ми помогне по делото, което е образувано срещу мен. Многократно съм провеждала разговори с Димитър Узунов в София, в Стара Загора", казва Люба Петрова пред съда. "Разговаряли сме надълго и нашироко във връзка с това, е, ако аз поема инициативата да подкрепя кампанията срещу Драганов, той ще ми помогне пред главния прокурор, за да приключат проблемите по моето досъдебно производство", допълва още тя в разпита си.
Делото срещу съдия Петрова, по което тя е обвиняема с още трима души (сред които двама адвокати), е насрочено за декември и също се гледа в Софийския градски съд.
Пич, къде са СРС-тата?
В показанията си пред съда Люба Петрова казва още, че разговорите й с Димитър Узунов са били записани със специални разузнавателни средства (СРС): "Те се намират в протоколите от веществените доказателства по приложените спрямо мен СРС. Аз и защитниците ми сме се запознали подробно с тях и в момента съм констатирала дори, че не са приложени по наказателното дело, което е образувано срещу мен."
На запитване на "Капитал" от СГС отговориха, че от внесените в съда доказателства по делото срещу Петрова няма протоколи от подслушани разговори. Такива е имало по време на разследването, но прокурорът ги е отделил и върнал в следствието.
Още противоречия
Цитирана от "Дневник", Румяна Арнаудова, говорител на главния прокурор, заяви, че незабавно след съдебното заседание, на което Люба Петрова е дала показания, представителят на държавното обвинение е изискал официално копие от съдебния протокол, който е бил изпратен до главния прокурор, а той го е изпратил на Софийската районна прокуратура. От СГС опровергаха тези думи: "Нито по време на заседанието, нито след това е постъпвало подобно искане от представител на прокуратурата. Едва днес, 9.11.2016 г., в 10.44 часа от звеното "Антикорупция" към Софийската градска прокуратура е пристигнал факс, с който се иска препис от протокола на заседанието", казаха от пресцентъра на градския съд.
Пред "Дневник" говорителят на Софийската районна прокуратура Невена Зартова е заявила, че материалите са пристигнали, но се "обработват" деловодно. Ако протоколът действително е бил изискан преди две седмици, няма как чак днес материалите да пристигат в държавното обвинение.
Какво ще се случи
Започната проверка от прокуратурата най-вероятно ще влезе в спиралата "дума срещу дума". Ако действително разговорите между Узунов и Петрова са били записани със СРС-та, това ще е от ключово значение за решаването на казуса. Твърде е вероятно тези материали да са били унищожени.
Димитър Узунов, който не отговори на въпросите на "Капитал", изрази позицията си през съобщение на сайта на ВСС, в което заяви: "Става дума за целенасочена кампания, с която се прави опит да се уронят доброто ми име и авторитет като член на Висшият съдебен съвет." "От медиите научих за образуването на проверка от Софийската районна прокуратура по тези твърдения. Намерението ми е спокойно да изчакам приключването й, като окажа пълно съдействие за разкриване на истинските факти и обстоятелства, тъй като нямам съпричастност към подобни действия", казва още Узунов, без да става ясно на какво основание използва сайта на институцията, за да разпространява версията си във висящия спор.
Прокуратурата проверява представляващия Висшия съдебен съвет (ВСС) Димитър Узунов за склоняване към лъжесвидетелстване. Това стана ясно в сряда от изказване на говорителя на главния прокурор Румяна Арнаудова. Причината са свидетелски показания, дадени по време на съдебно заседание по делото срещу бившия председател на радневския съд Евелин Драганов. Преди две седмици Люба Петрова, която е бивш съдия, е свидетелствала, че показанията, които е дала срещу Драганов, не са верни. Тя е обяснила, че е била склонена да излъже от Димитър Узунов, който пък й обещал по-добро развитие по наказателното дело, което се води срещу нея.


description: Корейската компания отчита все по-голяма търсене на своята продукция. Инвестицията ще е завода в Остин, Тексас и ще бъде реализирана до края на юни...

title: Samsung ще инвестира 1 млрд. долара във завода си за чипове в САЩ

maintext: Корейската компания отчита все по-голяма търсене на своята продукция. Инвестицията ще е завода в Остин, Тексас и ще бъде реализирана до края на юни 2017. Samsung е вторият по големина производител на чипове след Intel. В изявление от Samsung обявиха, че инвестицията ще позволи на компанията да разшири възможностите си в САЩ и да прави все повече чипове, които да се ползват в мобилни устройства.


description: Още една бизнес идея в сферата на услугите

title: Къде ми е майсторът

maintext:
e дигитален каталог за доставчици на автоуслуги в България. А идеята зад него е да помогне на шофьорите да намерят лесно и бързо правилния сервиз наблизо. И, разбира се, да помогне на сервизите да се маркетират.
Сайтът е направен така, че да улесни максимално използването му както от крайните потребители на тези услуги, така и от фирмите, които ги предоставят. Информацията е достъпна навсякъде и от всякакви устройства - компютри, таблети и смартфони.
За по-добра обратна връзка има и форум, където всички да споделят впечатления, свързани с работата на сайта и фирмите за автоуслуги, както и да се отварят тематични дискусии.
VashMaistor.bgСъздадената от Николай Николов и Деян Иванов платформа предоставя пълен списък от фирми за автоуслуги - сервизи, автомивки, гумаджийници, и има локатор, с който с няколко клика намирате необходимата услуга около себе си.Чрез картата с близките до вас обекти и сегментираното търсене по услуга и автомобил, бързо и лесно ще попаднете на нужната услуга. На сайта могат да се открият богат асортимент от автоуслуги и множество промоции, които предоставят фирмите.Платформата предлага и лесен достъп до информация през социалните мрежи. Във Facebook страницата на VashMаistor.bgсе публикуват съобщения за текущи промоции, както и любопитни факти за последните новости в бранша.


description: Компанията се насочва почти изцяло към пазара на лекарства срещу онкологични заболявания

title: AstraZeneca очаква сериозни промени във фармацевтичния сектор в САЩ

maintext:
Вариации на лекарството Crestor, правени от конкуренцията, спъват растежа на AstraZeneca
© Luke Macgregor
Коментарите на Сориот идват, след като AstraZeneca обяви резултатите си през третото тримесечие и от тях стана ясно, че продажбите на компанията спадат. Причината се крие в силната конкуренция, която успешно успява да наложи своите различни вариации на лекарството срещу холестерол. Печалбата обаче отбелязва еднократен скок заради данъчни облекчения и агресивно свиване на разходите.
Производителят е получил данъчно облекчение от 453 млн. долара заради споразумения с канадските, британските и шведските власти. За третото тримесечие приходите са 5.7 млрд. долара, докато очакванията на анализаторите бяха да са по-високи.
"Днешните резултати са леко разочароващи, но основните показатели за растеж са на добри нива, а компанията навлиза в най-тежкия си период", коментира анализаторът от Deutsche Bank Ричард Паркс.
Продажбите на новите лекарства за лечение на онкологични заболявания са сред добрите новини за тримесечието. Друга причина за високата печалба е продажбата на правата за дадени лекарства на обща стойност 674 млн. долара. Очакванията в компанията са тя да се завърне към растеж на приходите през втората половина на 2017 г. Един от проблемите пред компанията са изтичащи патенти до края на първата половина на 2017 г., но в следващите седем години няма да има такива.
Надеждите за добро представяне на AstraZeneca в бъдеще са свързани с новото портфолио на компанията, което се състои основно от нови лекарства срещу ракови заболявания. Инвеститорите са фокусирани предимно върху тях, като някои все още не са изцяло одобрени и се очакват резултатите от тестовете им през първата половина на 2017 г. Наскоро един от конкурентите на AstraZeneca, Bristol-Myers, се провали с имунното си лекарство, което отваря възможност за AstraZeneca да атакува пазара.
Производителят на лекарства AstraZeneca очаква сериозни промени в сектора в САЩ, след като Доналд Тръмп беше избран за президент. В кампанията си Тръмп обеща да промени здравеопазването в страната. Паскал Сориот, главен изпълнителен директор на компанията, предупреди, че няма изгледи в близкото бъдеще да се вдигне напрежението върху сектора, което води до по-високи цени на лекарствата. Акциите на здравните компании се вдигнаха рязко след победата на Тръмп, тъй като той иска радикално да промени политиката на САЩ относно здравеопазването и да отмени въведената от Обама програма, известна като "Обамакеър". Това ще даде повече свобода на здравните компании и би трябвало в дългосрочен план цените да спаднат осезаемо."Никой не знае как точно ще изглеждат нещата след време, но е нормално да очакваме сериозни промени в бизнеса", коментира Паскал Сориот. "САЩ винаги са били страна, която помага на иновациите и новите методи в медицината. Надяваме се това да не се промени, но също така знаем, че напрежението върху нас ще бъде силно още известно време", добави още той.


description: В понеделник броят на поръчките в производството отчете понижение на годишна база, а днес обемът на индустриалната продукция за октомври го последва....

title: Нови лоши данни за германската икономика натиснаха борсата във Франкфурт

maintext:
Workers assemble Chevy Bolt EV cars at the General Motors assembly plant in Orion Township, Michigan, U.S. November 4, 2016. REUTERS/Joe White
© Staff
В понеделник броят на поръчките в производството отчете понижение на годишна база, а днес обемът на индустриалната продукция за октомври го последва. Спрямо септември тя се понижава с 1.8%. Търговското салдо също се размина с прогнозите, като износа превишава вноса с 21.3 млрд. долара.В резултат DAX отворя с 0.06% на старта във Франкфурт, като акциите на енергийната RWE поевтиняват с 1.12%. В Париж САС 40 се покачва с 0.07% на отваряне, а британският FTSE 100 нараства с 0.15%. Предпазливата търговия може да се обясни с началото на изборите в САЩ, които ще движат пазара в краткосрочен период.Информацията е актуална към 10:15ч.


description: Традиционните продукти в сектора все повече губят пазарен дял

title: Dr. Pepper и Pepsi купуват производители на органични напитки

maintext:
Търсенето на газирани напитки отбелязва 30-годишно дъно в САЩ
© Mike Blake
Традиционните производители на напитки отбелязват все по-големи спадове в продажбите на основните си продукти. Затова те се насочват към закупуването на компании, които произвеждат напитки от т.нар. премиум клас, който се налага все по-успешно на пазара. Според данните на Beverage Digest продажбите на газирани напитки са ударили 30-годишно дъно в САЩ през миналата година. Властите в много държави работят усилено, за да свалят продажбите на индустрията, като напитките с прекалено много захар се облагат с допълнителни високи данъци. Причината е в прекалено често срещаните случаи на диабет и затлъстяване. Само през ноември още пет региона в САЩ са се обявили в полза на подобн
о допълнително облагане за нездравословните напитки.
"Това е постоянна игра със здравето на хората. Негазираните напитки взимат все по-голяма част от пазара за сметка на традиционните газирани напитки, които Pepsi и Dr. Pepper произвеждат", коментира Адам Флек от Morningstar Chicago. Bai Brands прави предимно газирана вода, вода от кокос и премиум чайове, готови за пиене. KeVita произвежда чай комбуча и други органични напитки. След обявяването на намеренията на двете компании акциите на Dr. Pepper се повишиха с 2.6%, а тези на Pepsi с 0.6%.
Dr. Pepper и Pepsi обявиха, че ще се насочат към закупуване на производители на органични напитки, съобщава Reuters. Това е пореден знак в сектора, че делът на традиционните газирани напитки намалява и се търсят нови източници на растеж.Групата на Dr. Pepper Snapple, която произвежда студен чай, различни видове сокове, 7UP и марката Schweppes, ще се насочи към закупуването на производителя на антиоксиндантни напитки Bai Brands. Сделката ще бъде на стойност 1.7 млрд. долара в кеш. Досега компанията държеше 3 процента от Bai Brands и имаше договор за дистрибуция с компанията, базирана в Хамилтън, Ню Джърси. Pepsi от своя страна ще се насочи към закупуването на производителя на пробиотични напитки KeVita. Сумата по сделката не е обявена, но по неофициална информация на Reuters двете компании са били близо до сделка още през октомври, когато се е спекулирало, че цената ще бъде под 500 млн. долара.


description: Пекин призовава към по-близки регионални връзки, докато САЩ се приготвят да изоставят основна търговска сделка

title: Победата на Тръмп дава ключова роля на Китай в икономическата интеграция на Азия

maintext:
Китайският президент Си Цзинпин подкрепя търговско споразумение, което е съперник на TPP
Досега Вашингтон опитваше да изгради стратегически обръч от търговски съюзи, с чиято помощ да задържи възхода на Пекин.
Когато отиващият си американски президент Барак Обама се срещне с китайския си колега Си Цзинпин и други страни от Азиатско- тихоокеанското икономическо сътрудничество ( APEC ) през уикенда, той може да почувства, че предава на Пекин ключовете към глобалната икономика. С години опитите на Обама да сключи Транстихоокеанското споразумение за свободна търговия (TPP) с Япония и 10 други държави, които заедно съставляват около 40% от световната икономика, доминираше
дискусиите в региона
.
Чрез TPP, както и други сделки, изключващи Китай, Вашингтон опитваше да изгради стратегически обръч от търговски съюзи, с чиято помощ да задържи възхода на Пекин.
Но победата на Доналд Тръмп на президентските избори сложи край на това, пише
Financial Times.
И Китай не губи време, като пробва да изземе от САЩ ролята на водещ говорител в полза на икономическата интеграция в азиатско-тихоокеанския регион. Вместо върху TPP
фокусът на членките на APEC ще бъде върху амбициите на Си Цзинпин за дори още по-голяма Зона за свободна търговия на азиатско-тихоокеанския регион
(
FTAAP
). Друга подкрепяна от Китай търговска сделка, която е съперник на TPP, също ще бъде дискутирана.
Целта на Пекин е една нова реалност, в която страните ще искат да заздравят икономическите си връзки в най-бързо растящия регион в света.
Все още е рано за предложената от Китай
FTAAP,
която може да се простира от Латинска Америка до Индокитай и да включва САЩ. На срещата през уикенда лидерите и министрите ще разгледат проучване
как това може да се осъществи и ще решат какви действия да предприемат.
Освен това Пекин предлага друг съперник на TPP, който е по-близо до завършване - Регионалното всеобхватно икономическо партньорство (RCEP).
Започнато през 2013
г. от 10-те членки на Асоциацията на страните от Югоизточна Азия в опит да слеят търговските сделки на групата с Китай, Индия, Япония и други, сега то е воден от Пекин проект, който изключва САЩ.
Въпреки че RCEP включва 7 от 12-те страни от TPP, експерти във Вашингтон разглеждат споразумението като "старомодно" и смята
т
, че ще донесе само скромно намаляване на митата и на търговските бариери. Но с победата на Тръмп "страните осъзнаха много бързо, че RCEP е единствената голяма азиатска търговска сделка на масата",
казва Джошуа Мелцер, анализатор от Brookings Institution.
Не вс
ички
обаче
са
готов
и
да се откаж
ат
от TPP. Япония, Нова Зеландия и други предприемат действия по ратифицирането на споразумението, което не може да влезе в сила без одобрението на САЩ. На срещата през уикенда някои лидери ще обсъдят дали да не завършат сделката без Вашингтон.
Малайзийските власти не крият надеждите си, че "стратегическата важност на TPP ще бъде призната от идващата американска администрация" и че Тръмп в крайна сметка ще подпише споразумението.
Малцина обаче вярват, че подобен обрат е възможен. "Много е трудно да се каже, че ще има същото равнище на доверие в САЩ след това", твърди висш представител от страна от TPP, пожелал анонимност.


description: Политическата нестабилност в страната оказва натиск върху валутата. Късно в понеделник тя падна до ниво от 3.1794 за долар, което е най-ниското ниво...

title: Турската лира падна до най-ниското си ниво от 1981 г.

maintext: Политическата нестабилност в страната оказва натиск върху валутата. Късно в понеделник тя падна до ниво от 3.1794 за долар, което е най-ниското ниво от февруари 1981 г. Евтината валута може да окаже благоприятно въздействие върху износителите в страната, но да удари вносителите, каквито са българските компании. Инвеститорите леко се бяха успокоили, но арестите на лидерите на прокюрдската партия отново ги направиха нервни. Турция е най-големия пазар за българските компании извън ЕС.


description: S&P 500 записа 8-ма сесия на понижение. Един от основните индекси на американския пазар е сви с 0.44%, достигайки нивата от началото на юли. Големият...

title: Акциите в Азия и САЩ продължават да трупат загуби

maintext:
S&P 500 записа 8-ма сесия на понижение. Един от основните индекси на американския пазар е сви с 0.44%, достигайки нивата от началото на юли. Големият губещ се оказа Facebook. Акциите на социалната мрежа поевтиняха с близо 6 %, след като ръководството предупреди за спад в ръста на приходите през третото тримесечие. Dow Jones спадна с 0.16%, а Nasdaq Composite затвори с понижение от 0.92%.
В Азия, само за два дни Nikkei 225 слезна от годишния връх и достигна нивото си от средата на октомври. Индексът затвори последната си сесия за седмицата с 1.34% понижение. Китайският Shanghai Comsposite се движи на червено, губейки 0.23%.
Информацията е актуална към 08:35ч.


description: Кеш

title: Безконтактен банкомат

maintext:
Безконтактните и мобилни разплащания са вече позната и все по-широкодостъпна технология.
Следващата стъпка в тази посока идва от британската банка Barclays. Нейните клиенти скоро ще могат да изпозлват безконтактните си карти или смартфони с Android, за да теглят пари без да пипат банкомата. Лимитът на такива тегления е 100 паунда. Всичко, което е необходимо е смартфонът да поддържа NFC функция и съответното приложение на Barclays. К
Висенето на опашка на банкомат, особено зад някого, който явно не е виждал такъв преди, може да бъде изнервящо занимание. За да си спестите чакането, вече можете да изтеглите парите от сметката си онлайн преди да сте стигнали до машината и само да вземете банкнотите от нея.огато стигнете до банкомата, просто доближавате телефона и получавате кеш.


description: Краят на разследването на ЕК срещу руската компания отново ще разпали страстите около "Южен поток"

title: Получава ли нещо България от компромиса на Брюксел с "Газпром"

maintext:
Европейският комисар по конкуренцията Маргарете Вестагер, въпреки агресивната си публична позиция, не посмя да наложи по-строги санкции на "Газпром"
- От промяната на отношенията между Брюксел и "Газпром" България не получава директни ползи, но някой от плановете на кабинета олекват.- Новата политика на "Газпром" позволява повече свобода на търговците в отношенията им с техния основен доставчик.Едно от най-важните антимонополни разследвания на Европейската комисия – срещу "Газпром", в което ключов елемент беше политиката на руската компания в България, е на път да приключи със споразумение. Детайлите в него не са достъпни, тъй като "Газпром" още не е подготвила окончателното си предложение към Европейската комисия, но ефектът от договорката вече разтресе Полша и Украйна, и всички, които очакваха Брюксел да покаже мускули на Москва, така както го направи в случаите с Google или Apple. В София все още не изглежда да има реакция, но новините обикновено стигат бавно до България. Решението на Евро пейската комисия обаче ще има последици върху плановете за изграждане на газов хъб (т.е. пазарна платформа за търговия), както и за отношенията на страната с "Газпром". То със сигурност отново ще разпали и страстите около спрения проект за газопровода "Южен поток".В края на миналата седмица ЕК одобри споразумението между "Газпром" и германския регулатор Bundesnetzagentur за използване на преносните способности на газопровода "Опал". То беше постигнато още през 2013 г. и позволяваше на руската компания да ангажира почти целия капацитет на газопровода, който е сухопътното продължение на "Северен поток". "Газпром" притежаваше половината от WINGAS, собственикът на "Опал", и според европейските антимонополни правила в такъв случай 50% от преносния капацитет трябва да бъде оставен за други търговци. Сделаката обаче се проточи във времето, поради очевидното желане на ЕК да притиска руската компания – най-честото обяснение е зарди руската политика в Украйна, но реално, за да я принуди да се съобрази с европейското законодателство, което "Газпром" упорито се опитваше да неглижира.В сега одобрения "компромис Опал" "Газпром" може да ползва 80% или 90% от тръбата, но ако се появят конкуренти (много малко вероятно), тя трябва да ги допусне при преференциални условия.В същото време, въпреки че от ЕК отрекоха да има връзка между двете съобщения, стана ясно, че Генерална дирекция "Конкуренция" върви към споразумение с руската компания, след като четири години я разследва за злоупотреба с господстващата й пазарна позиция.Двете решения имат пряка връзка с България. Антимонополната проверка започна още през 2011 г., след оплакване на българската "Овергаз инк." (в която "Газпром" все още има 50% от дяловете), че е препятствана да използва газопреносната мрежа на страната, която според тогавашните твърдения на системния оператор "Булгартрансгаз" е резервирана от руската компания. По-късно разследването се разшири върху практиката на "Газпром" да обвързва клиентите си с договори, с които не им позволяват да препродават договорения с нея газ – т.е. България не може да продаде излишъка си на Гърция или Турция, нито пък те на България. По този начин се ограничаваше търговията, като отделните пазари се изолираха и им се налагаха много по-високи цени от тези, които получават други клиенти на "Газпром". Към обвиненията се прибавиха и опитите на руския газов монополист да изтръгва подкрепа за изгражданата от него инфраструктура за сметка на осигуряването на газ на по-ниски цени. Основен пример отново беше България и споразумението за строежа на "Южен поток" през 2012 г.Споразумението за "Опал", който е аналог на сухопътната част на неосъществения проект "Южен поток", на пръв поглед противоречи на принципите на европейското право. Например, една от основните пречки пред проекта на "Газпром" в България беше изискването на Брюксел руската компания да остави 50% от капацитета на новата тръба отворен за други търговци. Поради тази причина "Газпром" отказа изобщо да се съобразява с европейското законодателство и дори подаде иск в Световната търговска организация срещу правилата на ЕС. Сега, с отварянето на "Опал", изглежда сякаш това, което не може за България, може за Германия.Една от най-често цитираните причини за решението на ЕК е геополитическа. "Вътрешното ми усещане е, че това е повече сделка в стил realpolitik", казва пред Politico.eu Сейбрен де Йонг от Центъра за стратегически изследвания в Хага. В момент, в който отношенията с Русия са изключително обтегнати, такъв ход може да доведе до известно разведряване, което не струва нищо на Брюксел.Ситуацията всъщност е малко по-сложна и доста по-интересна. В последната година "Газпром" предприе редица стъпки, за да удовлетвори претенциите на Брюксел, и това стана основа за сегашната промяна на отношението на ЕК. След размяна на активи през миналата година "Газпром" допусна германската BASF и австрийската OMV до собственост в свои находища. В резултат на сделките се получи интересната възможност, поне на теория, BASF и OMV да конкурират "Газпром" на западноевропейския пазар с руски газ.В същото време "Газпром" беше принудена да започне да продава част от газа си на търгове, а не по дългосрочни договори. Въпреки че руската компания дълго време беше непреклонна в изискването си да сключва договори с дълъг срок с клиентите си, сега разбра, че това е неустойчив модел, който не е изгоден за самата нея. В периода 2010-2013 г. тя реализираше свръхпечалби заради високите цени на петрола, които служат като основа за формиране на цените по дългосрочните й газови договори, докато през 2014-2016 г. вече продава газа си значително по-евтино. На последния търг цените, на които търговците са закупили газ от "Газпром", са с 4% по-високи отколкото тези, по които руската компания доставя газ в Германия по дългосрочните си договори.Както коментира за "Капитал" Михаил Корчемкин, собственик на East European Gas Analysis, това е компромис с Русия, но Москва трябва да направи много отстъпки. Например Полша си гарантира, че по-голямото използване на "Опал" няма да доведе до намаляване на преноса на газ през нейна територия. Ако това се случи, ограниченията за "Газпром" се връщат. Заради изискванията използването на старата инфраструктура да не се свива, руската компания е принудена да изпраща повече газ в Европа, което, от една страна, потиска цените, а от друга - дава възможност Западна Европа да снабдява Украйна.Всичко това не е непременно в полза на "Газпром". Еврокомисарят по енергийния съюз Марош Шефчович пък беше категоричен, че с тази стъпка "Северен поток 2" е мъртъв. Така че вероятно в преценката на ЕК има някакъв процент геополитика, но той е доста малък.Една от най-важните последици от тази смяна на кожата на "Газпром" е очевидният успех на руската компания да започне да налага цените си в Европа, но по друг начин. С търговете, които тя организира, на практика "Газпром" изгради нова търговска платформа (т.е. хъб), на който да се определя пазарната стойност на доставяния от нея газ.България има амабицията да предложи нещо подобно на "Газпром". Проблемът е, че руската компания има интерес да търгува там, където има много потребители, така че да се определят по-добри цени за нея. Но най-вече да избегне ограниченията, които са й наложени да ползва построената от нея инфраструктура. Част от търговете имаха за цел да покажат, че няма други търговци, които искат да изпозлват "Опал" като по този начин се даваше аргумент срещу наложените и ограничения. В България случаят не е такъв. Без "Газпром" да построи някакъв вариант на "Южен поток", хъбът няма как да заработи. Поне докато не се намерят алтернативни източници на доставки с подобни обеми.Това развитие на ситуацията обаче позволява и много по-активна политика от страна на българските търговци (не само "Булгаргаз") към техния основен доставчик. "Газпром" ще е принуден да приеме формули за ценообразуване, които взимат под внимание пазарните цени. За тази цел обаче "Булгаргаз" трябва активно да започне да търгува поне малки количества газ с Гърция или Австрия, които да послужат за пазарна корекция на цените на руската компания. Това вече е възможно, тъй като "Газпром" няма да може да възпрепятства виртуалната търговия (т.е. без физически пренос на суровината) и вече в България бяха извършени няколко малки тестови сделки. Булгаргаз" или нейни конкуренти могат да закупуват газ на търговете "Газпром", където цената може да се окаже и по-изгодна от тази по дългосрочния й договор, а да продава излишъците в Турция или Гърция.По-интересна обаче е ситуацията с "Южен поток". Ако през 2013 и 2014 г. "Газпром" се беше съгласила да играе по правилата, които сега започва да спазва, то газопроводът би имал доста голям шанс да се осъществи.В този период обаче "Газпром" се чувстваше силна и предпочиташе да влезе в челен сблъсък с Брюксел. Руската компания разчиташе на това, че заинтересованите от потенциалните ползи от "Южен поток" България, Австрия, Унгария и Италия ще лобират за него. Затова и тя удовлетворяваше всякакви прищевки, като например безумното раздуване – с над 30% на цената на проекта в България.Това поставя и въпроса дали Европейската комисия не е дискриминирала България. Ако "компромисът Опал" беше влязъл в сила още през 2013 г., "Газпром" можеше да се съгласи да играе по европейските правила и пред газопровода да няма поне регулаторни пречки.При "Южен поток" обаче има няколко големи "но". Основната критика на ЕС към проекта в България беше корупционният начин на избор на строител на тръбата, който заобикаляше правилата за обществените поръчки. Това беше главният мотив за подготвяната през 2014 г. процедура по нарушение срещу България. На второ място, Европейската комисия атакуваше начина на управлението на газопровода, при който нямаше гаранция за пазарно определяне на тарифите за пренос (и за това вина има не само правителството на Пламен Орешарски). В случая с "Опал" те се определят на базата на търгове на независима търговска платформа, а самият проект от самото начало получи одобрение от Европейската комисия, която му наложи и много рестриктивни условия.От промяната на отношенията межу Брюксел и "Газпром" България не получава директни ползи. За разлика от Полша например, която си гарантира, че руската компания няма да намали преноса на газ през нейна територия, за България такива гаранции няма, ако "Турски поток" се осъществи. Страната печели повече свобода в отношенията с "Газпром", но както обикновено се случва, това не е гаранция за по-добра търговска политика.


description: През третото тримесечие потреблението се забавя, а инвестициите продължават да потъват

title: Икономиката продължава да расте със стабилни темпове

maintext:
© ГЕОРГИ КОЖУХАРОВ
Постигнатият от страната растеж е сред най-силните в ЕС.
Растежът на българската икономика продължава със стабилни темпове. През третото тримесечие той е 3.5%, показват експресните данни на Националния статистически институт, публикувани във вторник. Потреблението и износът продължават да са основните двигатели на икономиката, но при инвестициите има свиване най-вече заради по-слабото усвояване на еврофондовете. Нивото на растежа обаче, макар и да е вторият най-силен в ЕС, все още е далеч от темповете, необходими за достигане на средните доходи в съюза. Рисковете пък са заради политическата криза и оставката на кабинета "Борисов" домакинствата да свият разходите си в края на тази и началото на следващата година, което да се отрази негативно на икономиката. Така надеждите отново може да се насочат към износа и по-голямо усвояване на еврофондове.През третото тримесечие номиналният размер на БВП е бил 24.631 млрд. лв., а брутната добавена стойност – 21.168 млрд. лв. В сравнение с предходното тримесечие увеличението е с 0.8%, което е най-добър резултат измежду държавите в Европейския съюз (ЕС) за периода заедно с Португалия. Постигнатият от страната растеж на годишна база също е сред най-силните в ЕС – по показателя България отстъпва само на Румъния, където през третото тримесечие на 2016 г. БВП е нараснал с 4.5%.Потреблението и износът се покачват съответно с 1.3% и 2.1% спрямо периода април-юни 2016 г. Инвестициите обаче остават на отрицателна територия, като свиването е с 3.1% на тримесечна и с 4% на годишна база. Към края на третото тримесечие крайното потребление има най-голям дял в БВП - близо 70%, а търговското салдо е положително – близо 3 млрд. лв.Вече шесто поредно тримесечие българската икономика запазва подобни темпове на растеж, като характерното е, че докато през миналата година в основата му стояха износът и държавните разходи, от началото на 2016 г. главният двигател на увеличението е растящото вътрешно потребление. Тази тенденция продължава да се наблюдава и през третото тримесечие, като потреблението запазва ролята си на компонент с най-значителен дял за БВП за периода – около 70%. За подобрението му допринасят както растящите доходи на населението, така и падащите лихви по кредити и депозити, а също и по-ниските цени на горивата, които се отразяват положително на потребителите.Притеснителният сигнал, очертан от данните на НСИ обаче, е, че през последните тримесечия темповете на нарастване на потреблението все по-осезаемо се забавят. А именно на него икономисти и анализатори залагат да е основният двигател на икономиката и през следващата година. В началото на ноември проведена от НСИ анкета сред потребителите показа, че те не са особено оптимистично настроени, като основните им тревоги са свързани с евентуалното влошаване на икономическата ситуация. След президентските избори и оставката на правителството политическата криза в страната и евентуалната заплаха за бюджетната стабилност допълнително може да влошат нагласите на хората към потребление.На този фон добрата новина от статистиката идва по линия на данните за износа. Въпреки че от началото на година той отстъпи ролята си на основен двигател на растежа, през последните два месеца постепенно се измъква от зоната на понижението и бележи ръст на годишна база. Това намира отражение и в експресните данни за БВП, според които към третото тримесечие експортът е нараснал с 8.5% спрямо периода юли-септември 2015 г. Под въпрос е обаче доколко той ще успее да запази този възходящ тренд в светлината на изненадващото забавяне на германската икономика (виж стр 5), която е основен търговски партньор на България.Предизвикателство остава и трайното свиване на инвестициите, които са най-важното условие за това икономиката да расте по-бързо. От началото на годината те неизменно намаляват на тримесечна база, а вече второ поредно тримесечие бележат и спад спрямо година по-рано, който при това се задълбочава. В основната си част свиването се дължи на по-ниското усвояване на средства от европейските структурни фондове през тази година след ударното приключване на предишния програмен период през следващата. Влошаването на политическата ситуация обаче вероятно ще се отрази негативно и на частните вложения в страната."Виждам силна връзка между европейските фондове и инвестициите. Доколкото тази година усвояването беше слабо, изненади няма. През 2013-2014 г. имаше забавяне на европейските проекти, тогава също инвестициите се забавиха", коментира пред "Капитал" главният икономист в Института за пазарна икономика (ИПИ) Десислава Николова. Според нея наблюдаваният спад на инвестициите вероятно ще продължи и през 2017 г. с оглед на политическата ситуация."Най-вероятно ще спадне и потреблението, което досега беше движещ фактор за икономиката", прогнозира тя, като очертава като проблем факта, че въпреки сравнително бързия си растеж икономиката не създава работни места. "Данните за пазара на труда показват спад на заетите през третото тримесечие спрямо същия период на 2015 г. с 50 хил. души. Най-вероятно това е последното силно тримесечие, преди да започне низходящ тренд", посочва Николова.Икономистът от институт "Отворено общество" Георги Ангелов обаче е малко по-оптимистично настроен. "Нормално е, когато държавата е изтеглила няколко милиарда от икономиката под формата на излишък, потреблението да се потиска", отбелязва той. "До момента не се усвояваха и еврофондовете. Така без еврофондове, с бюджетен излишък и без кредитиране икономиката успява да расте с 3.5%. Ако всички тези фактори се активират, ще има много нови двигатели, които да движат растежа", смята Ангелов.


description: Екипът на D.House Co-Inventive Incubator не могъл да си позволи високите наеми

title: Още една компания напуска "София тех парк"

maintext:
В момента 22 компании са наели офис площи в сграда "Инкубатор" в технологичния парк
© Цветелина Белутова
След като преди няколко месеца фондът Eleven напусна по-голяма част от пространството, което заемаше в "София тех парк", тази седмица още една компания обяви, че излиза от него. Напусналата фирма е креативната зала за иновации и обучения D.House Co-Inventive Incubator, зад която стои "Иновейшън стартър бокс", и е частично финансирана от "САП България". Причините и за двете оттегляния са идентични - високи наеми. Това потвърди за "Капитал" и изпълнителният директор на техпарка Елица Караджова. Не се знае дали скоро няма да последват и други фирми, тъй като според информацията на "Капитал" има още недоволни от условията в парка, които обмислят да потърсят други офис пространства. От мениджмънта нямат такава информация.Причината, изтъкната от "Иновейшън стартър бокс" да напусне наетия си в офис в "София тех парк", е високият наем. Компанията e заемала площ от 410 кв. м, като реално използваеми за офис пространство са 330 от тях на цена от 8118 лв. на месец. Договорът е подписан през май тази година за срок от пет години. По наши изчисления сумата, която е заплащана на квадратен метър, е над първоначално обявените между 4-6 евро на кв. м - около 10 евро, което вероятно включва и таксите по обслужване и почистване на общите части на сградата."Ние бяхме некоректни наематели и не успяхме да платим наема си през последните два месеца, защото сме стартираща компания и се затрудняваме с издръжката", коментира основателката Леона Асланова и допълни, че от мениджмънта на парка не са им предоставили условия като за стартираща компания. Молбата за разсрочване на дължимите суми не е била удовлетворена от "София тех парк" коментира още Асланова.От държавното дружество обясниха, че е нямало как плащането да бъде разсрочено за повече от шест месеца, както са поискали от компанията, и затова договорът е прекратен преди седмица.В полза на последното са и приетите на 14 октомври от съвета на директорите на "София тех парк" решение, че дължимите суми не могат да се разсрочват за повече от шест месеца, обясни Елица Караджова."Иновейшън стартър бокс" се нанесе в технологичния парк преди половин година, като съвместно със "САП България" са инвестирани около 100 хил. лв. в оборудване и обзавеждане на офиса. Оттогава в залата за обучения са проведени 68 различни събития и инициативи, казват в свое официално съобщение от екипа. Сега младата компания ще търси нов офис, като вече има предложения от споделеното работно пространство Puzzle в кв. "Хладилника".Неотдавна и първият наемател на офис в техпарка освободи по-голямата част от плoщите си. Фондът Eleven, който заедно с някои от компаниите от портфолиото си, заемаше около 300 кв. м, вече има само една стая за срещи от около 30 кв. м в сградата "Инкубатор". Наемът, който от компанията плащат в момента, е също малко над обявените до 6 евро за кв. м, коментираха от фонда. Високата цена е една от причините Eleven също да измести по-голямата част от офисите си в Puzzle. Други аргументи са липсата на инфраструктура и места за хранене около "София тех парк".Както "Иновейшън стартър бокс", така и Eleven не използват преференции като стартиращи компании, а ролята им в инкубатора е да подпомагат такива. Наемните цени на офисите в сградата "Инкубатор" би трябвало да са по-ниски за стартъпи. Според информация на "Капитал" още компании обмислят напускането на парка заради трудности да покриват наемите си или заради недостатъчна инфраструктура. От мениджмънта на "София тех парк" казаха, че някои от компаниите имат дребни непогасени задължения към дружеството, но няма да прекратяват повече договори и не виждат индикации за напускането на други наематели.По данни на държавното дружество и мажоритарния му акционер в лицето на Министерството на икономиката в момента 22 компании са наели офис площи в сграда "Инкубатор" в технологичния парк, а изискването е да имат поне 30% развойна дейност. По думите на Караджова скоро трябва да бъде пусната и процедура, с която ще се избере мениджър на пространството за стартъпи, който да определя при какви условия и как точно младите компании ще наемат площи и ще си взаимодействат с екосистемата. Пускането на такава процедурата беше обещано още от самото откриване на парка през декември миналата година.


description: ОПЕК отново увери, че е близо до договорка за намаление на предлагането

title: Борсите в Европа приключиха надолу, но с оптимизъм

maintext:
Акциите на Bayer изгубиха над 5%. Компанията обяви емисия от 4 млрд. евро конвертируеми облигации за финансиране на придобиването на Monsanto
© Ina Fassbender
Европейските акции преминаха през корекция в сряда след няколкото успешни сесии, които бяха базирани главно върху първоначалните впечатления на инвеститорите от изборите в САЩ. Новият президент Доналд Тръмп обещава да върне най-голямата икономика към бурен икономически растеж чрез по-ниски данъци и строеж на инфраструктура, като капиталовите пазари реагираха положително на новината."Мисля, че пазарите вече се насочиха към политическата несигурност, която предстои. Инвеститорите не могат да поемат повече риск с надеждата, че популисткият вот ще доведе до политики, които ще донесат икономически растеж. Това е добре, защото в крайна сметка не се знае дали ще се стигне дотам", коментира пред Reuters Майк ван Дулкен от Accendo Markets.Скептицизмът на инвеститорите си пролича и в общопазарните индекси. След дълго лутане EuroStoxx 600 в крайна сметка се насочи надолу, губейки около половин процент, a с толкова се сви и FTSEurofirst 300. Загубите за най-големите компании надвишиха тези на пазара като цяло, като индексът на сините чипове EuroStoxx 50 се движеше с понижение от 1.22%.Основният индекс във Франкфурт DAX спадна с малко над процент. Емисията на Bayer изгуби над 5%, след като компанията обяви, че ще емитира облигации за 4 млрд. долара. Концернът ще ги използва за финансиране на придобиването на Monsanto, за която ще трябва да плати 66 млрд. долара. Облигациите ще са конвертируеми, като при падежа ще бъдат заменени срещу акции в компанията, което предизвика и разпродажбите.На борсата в Париж САС 40 изгуби 1.17%. Акциите на големите френски банки претърпяха корекция в цената. Емисията на Credit Agricole изгуби 0.60%, тази на Societe Generale поевтиня с 1.45%, а 1.5% от цената си изгубиха книжата на BNP Paribas.Освен финансовият сектор, слабост за поредна сесия показаха и акциите при суровините. Книжата на Glencore поевтиняха с 0.11%, след като еуфорията при медта приключи. Индустриалният метал записа най-силната си седмица в последните 30 години, след като инвеститорите заложиха на по-високо търсене в САЩ. С близо процент поевтиняха акциите на BP, а FTSE 100 се понижи с 0.65% в Лондон.Reuters съобщи, че ОПЕК е все по-близо до споразумение за ограничаване на предлагането. Инвеститорите обаче показаха, че губят увереност в обещанията на организацията, като WTI поевтиня с 0.81% до 45.45 долара за барел, а сортът брент изгуби 0.70% от стойността си до 46.63 долара.Доларовият индекс, който измерва нивото на курса му срещу кошница от водещи валути, остана на 14-годишен връх. Еврото изгуби 0.14% до 1.0709 за долар, а паундът и йената останаха без промяна съответно на 1.2458 и 109.19. Швейцарският франк изгуби нови 0.13%, като постигна паритет с долара.Златото поскъпна с 0.30%, възстановявайки малка част от натрупаните загуби. В края на европейската сесия тройунция от ценния метал се търгуваше срещу 1228 долара.


description: Петко Петков, сега съдия от Софийския районен съд, обжалва отказа на управителния съвет на Националния институт на правосъдието; прокуратурата е започнала разследване и срещу служители на министерство на отбраната; В София, Пловдив, Варна, Бургас и Русе са издадени 57 заповеди за премахване на незаконни надстройки; Ски сезонът в Пампорово ще бъде официално открит на 10 декември

title: Вечерни новини: 29 ноември

maintext:
В Украйна официално бе открит защитният купол над избухналия реактор на Чернобилската АЕЦ - колосален проект, който трябва да гарантира сигурността на обекта в близките 100 години, пише агенция "Франс прес". Сводестият предпазен похлупак представлява метален скелет с тегло 25 000 тона (36 000 тона с облицовката), 108 метра височина и с дължина 162 метра.
© GLEB GARANICH
35 млн. лв. ще струва цялата адаптация на Националния дворец на културата (НДК) за българското председателство на Съвета на Европейския съюз през 2018 г. От тях 20 млн. ще отидат само за ремонт на сградата, като сумата може да нарасне. Това заяви пред bTV директорът на НДК Мирослав Боршош.
Фотограф: АНЕЛИЯ НИКОЛОВА
Фотограф: ЮЛИЯ ЛАЗАРОВА
, обжалва пред Софийския административен съд отказа на управителния съвет на Националния институт на правосъдието (НИП) да го назначи за постоянен преподавател, въпреки че в два поредни конкурса той се е класирал на първо място. Петко Петков е известен като опонент на главния прокурор Сотир Цацаров и неговата политика за блокиране на реалната реформа в прокуратурата. Официално мотивите за решението не са обявени, но от протокола за обсъждането стана ясно, че като повод за отказа да бъде назначен Петков е използван доклад от проверка на Инспектората към Висшия съдебен съвет от 2014 г. В него се казва, че Петков има забавени от 2 до 10 месеца общо 147 дела., прокуратурата е започнала разследване и срещу служители във ведомството за умишлена безстопанственост. Според прокуратурата това е довело до разпиляване на имущество на министерството в особено големи размери - "около 2 132 000 лв.", се посочва в съобщение на пресцентъра на държавното обвинение. Досъдебното производство е образувано на 25 ноември от военноокръжната прокуратура в София. Разследваните са служители от Изпълнителна агенция "Социални дейности на Министерството на отбраната (МО)"., остъклени балкони, лоджии и покривни тераси, като досега са премахнати 36 незаконни обекта. Проверката е направена от Дирекция национален строителен контрол (ДНСК) по искане на прокуратурата. Повод са медийни публикации за случаи на незаконно надстрояване и пристрояване на съществуващи строежи в столицата и големите градове в страната. Целта е да се установяват незаконно изградени и изграждащи се допълнителни етажи на жилищни сгради, високо застрояване, включващо изпълнени надстройки, остъклени покривни тераси, лоджии, навеси и балкони без разрешение и в нарушение на разпоредбите на Закона за устройство и територията. Проверени са били 4267 жилищни сгради., съобщи изпълнителният директор на "Пампорово" АД Мариян Беляков на пресконференция. Официалната церемония ще бъде в 12.00 ч., а съоръженията ще заработят от 8.45 ч. По традиция в първия ден от сезона лифтовете ще се ползват безплатно. От 11 до 18 декември цената на лифт картата за възрастни за цял ден ще бъде 39 лева, а от 19 декември ще стане 55 лева. С нея ще може да се кара и на пистата "Мечи чал" над Чепеларе, където лифтът премина към "Пампорово" АД през тази година. Увеличението на дневната карта спрямо миналата година е 2 лв., сочат данните на полицията, представени от "Каменица" като част от кампанията "Алкохолът е лош шофьор". Според информация на отдел "Пътна полиция" само до края октомври през 2016 г. в страната са установени 14 762 водачи, шофиращи автомобила си под въздействието на алкохол, като при близо половината от тях употребеното количество е над 1.2 промила. Това са почти 10% повече от нарушенията за цялата 2015 г.Тя беше обвинена за помагач по т.нар. афера ОПАК. По делото са обвиняеми общо осем души, включително бившият шеф на Софийския апелативен съд Веселин Пенгезов и бившият шеф на Военноапелативния съд Петко Петков. Според прокуратурата съдия Петков е декларирал неверни данни за процедурата по избор на изпълнители на проекта пред дирекция ОПАК във финансовото министерство, чийто ръководител към онзи момент е била именно Дивизиева.


description: Речта на Доналд Тръмп, която беше доста умерена, успокои инвеститорите. Доказателство за това е движението на индексите в Европа – след първоначалния...

title: Обрат: В Лондон FTSE 100 започна да се повишава

maintext: Речта на Доналд Тръмп, която беше доста умерена, успокои инвеститорите . Доказателство за това е движението на индексите в Европа – след първоначалния спад в Лондон основният индекс FTSE 100 започна леко да се повишава, макар и със скромните 0.1%. Двигателят който задържа индекса на плюс са акциите на фармацевтичните и добивните компании. Това обаче може да е и чисто техническо повишение и няма гаранции, че ще остане на плюс през деня. Във Франкфурт DAX 30 ограничи спада си до 0.6%. Доларът също върна позиции спрямо основните валути.Информацията е актуална към 12 часа


description: За три години българският разработчик "Ботрон софтуер сълюшънс" успя да привлече над 500 клиенти

title: Да продаваш софтуер на Tesla и NASA

maintext:
© Надежда Чипева
Q&A
Всичко започна с една черна покривка
Кога беше първата ви продажба?
- Първата ни продажба беше на 24 декември 2013 г., на Dow Jones. Преди това през октомври бяхме на голямата годишна коференция на Atlassian. Там участвахме с най-ниската цена на спонсорство и имахме щанд. Сложихме една черна покривка вместо бяла като на всички останали и тя изпъкваше. Ефектът беше, че всички идваха при нас и нашият продукт - Configuration Manager, беше абсолютен хит. След около шест месеца правехме толкова продажби, че не можехме да издържаме и започнахме да наемаме хора.
Колко клиента имате в момента?
- Над 500 и вече се стремим към 1000. Сред тях са различни отдели в Microsoft, Johnson Controls, nVidia, AMD, NASA, Volkswagen, Tesla, много банки, LinkedIn, организации в американското и британското правителство. От Fortune 100 клиенти са ни 13 компании. Най-много са от САЩ, Германия, Великобритания, но имаме почти на всички континенти.
Как работите с Atlassian?
- Основна част от успеха ни е, че имаме много добра връзка с тях на всички позиции. Те са отворена компания и се оказа, че не е толкова трудно.
Планирате ли да привлечете инвеститори?
- Финансираме се от приходите, нямаме скорошни планове за външни инвеститори.
Как ще се разраствате по-нататък?
- Чрез нови хора - при наемането целта ни е да привлечем всеки човек, който смятаме, че ще свърши работа според нашите разбирания. Трудно е да намерим такива хора, затова не си правим планове с точни бройки. Тук е трудно да се конкурираш с големите компании - като основният проблем са парите, които те дават спрямо нивото на кандидатите. Като млада компания не можем да си позволим такива компромиси.
Планирате ли нови продукти?
- В Atlassian Marketplace има голямо търсене и по-скоро става въпрос за разширяване на сегашните ни продукти, като технологиите позволяват да добавяме много възможности. Екосистемата е голяма и клиентите не искат фрагментирани решения, а нещо цялостно, за да комуникират с по-малък брой софтуерни разработчици.
- Младата фирма предлага добавки към платформата за управление на процеси JIRA и очаква растеж от 80% през тази година.- Плановете на създателите засега са да растат органично и не търсят външно финансиранеЕдва ли има човек, който да не мечтае да остави уюта на сигурната си работа, в която е просто едно зъбно колелце, за да започне свой бизнес. Малцина се осмеляват, някои успяват, а от тях единици могат да се похвалят, че са се разраснали по-бързо и от най-смелите си мечти. Така обаче описват своя път няколко български софтуерни разработчици, които преди три години паралелно с "дневната" си работа създадат собствена фирма в изключително конкурентния IT сектор. Днес всичките шестима основатели (както и още два пъти по толкова служители) са заети изцяло със своята Botron Software, която продава на стотици клиенти в цял свят и още на втората си година е минала заветния първи милион приходи.Основните два продукта на компанията са добавки (add-ons) към популярната платформа JIRA на софтуерната група Atlаssian и са решения за по-лесно управление и автоматизация на процесите в нея. Днес сред клиентите на Botron са гиганти като Tesla, NASA, Audi, Netflix и много други, ползващи JIRA. Но разработчиците и млади предприемачи Петър Петров, Борис Георгиев и Георги Динков не смятат да спират, а тепърва да развиват портфолиото си. Началото е дадено през 2013 г., когато партньорът им Петър Туджарски, който живее в Калифорния, вижда, че много компании, работещи с JIRA, имат нужда от по-добри решения за управление на процесите в платформата. Така той предлага на бившите си колеги от България да разработят подобен продукт. Заедно с Петров, Георгиев и Динков започват неуморно да кодират в свободното си време и през уикендите, тъй като тогава все още работят за други компании като SAP.Стартират "Ботрон софтуер сълюшънс" в края на годината, когато първият им продукт е готов и е нужна фирма, за да го презентират и продават. Първият "осмелил" се да напусне предишната си кариера е Георгиев, който става и управител на новото дружество. Съоснователи и акционери в него освен тях и Туджарски са и американецът Ричард Боуман, който допринася много с контактите си и опита с големи корпоративни клиенти, и Ива Туджарска, която е повече заета с администрацията. Финансират целия проект със собствени спестявания, които по техни изчисления трябва да им стигнат за шест месеца.Това, което правят, звучи абстрактно за хора извън кръга на тесните специалисти - например пилотният им продукт Configuration Manager автоматизира процеси в JIRA в огромни по сложност конфигурации. Configuration Manager решава един основен проблем - когато големи компании, работещи с JIRA, искат да изменят някакъв работен процес, администраторите трябва да правят промените почти изцяло на ръка, а в организации с 10 000 потребители на продукта това е много трудно и времеемко. Софтуерът на Botron автоматизира тези промени. Самите те описват продукта като нещо, което човек би очаквал да е в платформата на JIRA, но го няма. За създателите на Botron допълнително предизвикателство е и твърдението на хора от Atlassian, че е невъзможно да създадат подобно решение. "Беше още един стимул за нас", казва Петров, който е технологичен директор на фирмата.Другият основен продукт на компанията е Cycle Сontrol - продукт за управление на процеси в JIRA. Той таргетира компании, които работят по големи проекти - примерно ребрандиране на банка, в което участват разнородни екипи - от софтуер до дизайн. Cycle Control им предлага консолидирано решение, което дава възможност на програмния мениджър да е наясно с напредъка на всеки от екипите в реално време.Компанията не продава самостоятелно продуктите си, а през Atlassian Marketplace (своеобразен App Store за добавки към платформата), като посредникът получава около 20% от стойността на сделката. Продуктите им са чрез годишен абонамент. Atlassian има широк кръг от партньори и решенията на други разработчици като Botron, което е от полза и за двете страни. "Големите корпорации търсят цялостни решения - основният продукт плюс допълнения като нашите, което помага на Atlassian да продава повече", казва Георгиев.За 2016 г. в Botron очакват растеж от 70 - 80% на приходите (виж графиката). Младата фирма постепенно расте и по служители - в момента в нея работят около 20 души, като всички с изключение на изпълнителния директор Туджарски са в България. "При нас няма разделение на разработчици и поддръжка - който пише кода, той е и поддръжка", уточнява Петров. Освен софтуер предприемачите вече предлагат и консултантски услуги по администрацията на продуктите на Atlassian. Така те получават по-добра видимост в екосистемата, а много експерти и екипи препоръчват продуктите и услугите им.Младите предприемачи обмислят и да патентоват решенията си, за да се защитят от нелоялна конкуренция. Но пък не се страхуват чак толкова много за бъдещето си. "Предпочитаме да пишем софтуер, а не да се занимаваме с авторски права. Но нямаме никакво притеснение, защото технологиите и работата, която сме свършили досега, е огромна и реално никой не може да изкара нещо подобно", казва Георгиев. Освен това за защита за труда си освен името, което вече е разпознаваемо за клиентите им, считат и нивото на поддръжката, което осигуряват. Според тях дори някой някак да препише целия им код, няма да успее да предложи същата услуга и да развива продуктите оттук нататък.


description: Според партията на Първанов този парламент не трябва да променя изборния кодекс

title: АБВ иска бързо структуриране на служебен кабинет от Плевнелиев

maintext:
© Георги Кожухаров
не може да излъчи ново правителство, след като три от основните политически сили в него – ГЕРБ, БСП и ДПС, декларираха, че няма участват в изграждането на ново правителство. За това и настояват за бързо съставяне на служебен кабинет от президента Плевнелиев, който да подготви предсрочни избори най-късно през април. Това стана ясно от думите на зам.-председателя на АБВ Румен Петков след консултациите с държавния глава в четвъртък.
Петков заяви, цитиран от "Дневник" че "би било много лош знак, ако следващият избран президент назначи ново служебно правителство. Това трябва да бъде отработено предварително".
АБВ смятат още
, че би било грешка това Народно събрание да се занимава с промяна в избирателната уредба, защото "няма потенциал и моралното право".
и са на мнение, че институциите нямат готовност за бързо преминаване към мажоритарна избирателна система. Петков призова Народното събрание и институциите да не се поддават на външен натиск по темата.
Днес се провежда последния кръг политически консултации с парламентарните сили, които Плевнелиев започна в края на миналата седмица. След АБВ последната среща на президента в четвъртък следобед ще е с "Атака".
осега единствената парламентарна формация, която изяви желание да вземе мандата бе Патриотичния фронт. Обединението на националистите на практика иска кабинет, в който да бъдат запазени повечето сегашни министри, но Бойко Борисов да не е премиер. От ГЕРБ отговориха, че такъв вариант не може да има.
Партията на Георги Първанов не желае да получи мандат за съставяне на нов кабинет от президента. Там са убедени, че този парламентОт партията подкрепят въвеждането на смесена избирателна системаСлед края на консултациите се очаква Плевнелиев да свика извънредно заседание на Консултативния съвет по национална сигурност (КСНС) и едва след това ще започне да връчва мандатите за съставяне на правителството. Шансът да има такова в рамките на този парламент е минимален. Д


description: Директорът на ЕБВР за България за заемите, грантовете и...

title: Лариса Манастирли: 2016 г. ще е рекордна за нас в България

maintext:
Бизнесът на ЕБВР в последните години спада в България, заради еврофондовете и наличното частно финансиране. 2016 г. обаче ще е различна.
© Георги Кожухаров
Инвестициите ни през 2014 и 2015 г. наистина показват спад спрямо предишни години, което отразява търсенето на пазара и за нашия финансов ресурс. През 2016 г. обаче, поощрени от действията на България да подсили стабилността на финансовия си сектор и либерализацията на енергийния пазар, очакваме изключително силна година.Двете най-големи транзакции, които подписахме тази година, бяха 300 млн. евро заем за Фонда за гарантиране на депозитите и 80 млн. евро инвестиции в евробондовете на БЕХ, като част от плана за реформа и финансово съживяване на електрическия сектор. Като цяло тази година очакваме да инвестираме 500 млн. евро в над 10 проекта.Тази година България излиза начело на списъка сред страните от ЕС, в които ЕБВР инвестира. Но това е, защото 2016 е много силна. В следващите години ще се стараем да инвестираме около 200 млн. евро годишно в отговор на местното търсене и макроикономическото развитие. Всичките ни проекти имат за цел да подсилят местната икономика, да подкрепят преките чуждестранни инвестиции и да създават работни места.Не бих ползвала думата пристрастена. Но виждам загрижеността ви откъм устойчивостта и пазарната дисциплина. В ЕБВР ние базираме всичко върху устойчивото банкиране. Всичките ни проекти трябва да имат търговски, технически, пазарен и финансов смисъл и да генерират печалба, която да ни позволи да реинвестираме.Вярваме в конкуренцията и прилагаме пазарни тестове. Но определено има място за подпомагане в някои сектори, където пазарът все още не е на нивото на развитие, на което да предложи задоволителни решения. Ние следваме търговски подход, но той невинаги и навсякъде е приложим, например при активи, които не генерират приходи, или при социално ориентирани проекти.Грантовете помагат да се създадат нови пазари, дават стимули за нови технологии, но трябва да са само част от финансовия пакет, с който да се привлекат инвеститори. Нашият опит сочи, че те са успешни само в начални фази. Те трябва да оставят добре функционираща пазарна икономика и стабилни финансово компании.Пловдив наистина е много успешен в привличането на инвеститори. Ние не сме изключение. Нашият фокус там беше общинска инфраструктура. Дадохме заеми на Пловдив за улиците и за ВиК сектора. Финансирахме и ПИМК - транспортната компания, която сега се опитва да влезе в жп сектора и интермодалния транспорт.Помогнахме на КЦМ, водещ производител на олово и цинк, да модернизира производствената си линия. И накрая, финансирахме "Биомашин", които произвеждат специализирано оборудване за хранителната, фармацевтичната и химическата индустрии.Докато работехме с тези компании и общината през последните години, видяхме как това се развива като важен индустриален център. Това е чудесен пример за следване.Първо и най-важно, добър инвестиционен климат: стабилна и прозрачна правна и регулаторна рамка, включително местни данъци и такси, лесно отваряне на бизнес и лесни процедури за отчитане, засилен капацитет на местната власт да работи и да обслужва инвеститорите, защита и т.н.На второ място, инфраструктурата. Важни са общинската инфраструктура, пътища, достъп, бизнес сгради. И на трето място, наличие на квалифицирана работна ръка, която среща специфични бизнес нужди.